3o8 C. PLINII HIST. NAT. LIB. XXI. 



Qui praecocem faciunt , pedali circa radicem scrobe 

 aquam calidam infundunt, germinare incipiente calyce. 



Lilii gnera iv. 



XI. 5. Lilium rosae nobilitate proximum est, et qua- 

 dam cognatione unguenti oleique , quod lirinon ap- 

 pellatur. t impositum etiam maxime rosas decet , me- 

 dio proventu earum incipiens. Nec ulli florum excelsitas 

 major , interdum cubitorum trium , languido semper 

 collo , et non suffciente capitis oneri. Candor ejus exi- 

 mius, foris striati, et ab angustiis in latitudinem pau- 

 latim sese laxantis effigie calathi, resupinis per ambi- 

 tum labris, tenuique filo, et semine, stantibus in medio 

 crocis. Ita odor, colorque duplex, et alius calycis, alius 

 staminis, differentia angusta. In unguenti vero oleique 

 usu , et folia non spernuntur. 



Est flos non dissimilis illi in herba , quam convolvu- 

 lum vocant , nascens per frutecta , nullo odore , nec 

 crocis intus : candorem tantum referens , ac veluti na- 

 turae rudimentum lilia facere condiscentis. Alba lilia 

 iisdem omnibus modis seruntur, quibus rosa : et hoc 

 amplius lacryma sua , ut hipposelinum : nihilque est 



